মসজিদ আল-রাবিয়া

মসজিদ আল-রাবিয়া ছিল শিকাগো শহরে অবস্থিত একটি এলজিবিটিকিউ ভিত্তিক এবং নারী কেন্দ্রিক মসজিদ।

এই মসজিদের সংগঠক ছিলেন মাহদিয়া লিন এবং জয়নাব শাহার।

মসজিদটি ২০১৭ সালের ডিসেম্বর মাসের প্রথম সপ্তাহে তাদের প্রথম জুমার নামাজ পরিচালনা করে।

মসজিদ আল-রাবিয়ায় নারী ও পুরুষ একসাথে জামাতে অংশগ্রহণ করতেন এবং নারীদের নামাজে ইমামতি করতে উৎসাহিত করা হতো। এই মসজিদ সকল মুসলমানদের জন্য নামাজ পড়ার একটি স্থান প্রদান করার লক্ষ্য নিয়েই কাজ করত।

ইলিনয় অঙ্গরাজ্যের অর্ল্যান্ড পার্কে অবস্থিত একটি মুসলিম সংগঠন ‘প্রেয়ার সেন্টার’-এর একজন প্রতিনিধি বলেন, মসজিদ আল-রাবিয়ার কার্যক্রম ইসলামী বিশ্বাসের পরিপন্থী। মসজিদ আল-রাবিয়া তাদের ইনস্টাগ্রাম পাতায় জানায় যে তারা কার্যক্রম বন্ধ করবে এবং তাদের শেষ ভার্চুয়াল অনুষ্ঠানটি অনুষ্ঠিত হবে ২০২৪ সালের ১০ই ফেব্রুয়ারি। সহ-প্রতিষ্ঠাতা মাহদিয়া লিন ২০২৪ সালের সেপ্টেম্বর মাসে মৃত্যুবরণ করেন।

তথ্যসূত্র

বহিঃসংযোগ

বিষয়শ্রেণী:যুক্তরাষ্ট্রের মসজিদ